SMERNICA KOMISIE 2009/74/ES
z 26. júna 2009,
ktorou sa menia a dopĺňajú smernice Rady 66/401/EHS, 66/402/EHS, 2002/55/ES a 2002/57/ES, pokiaľ ide o botanické názvy rastlín, vedecké názvy iných organizmov a určité prílohy k smerniciam 66/401/EHS, 66/402/EHS a 2002/57/ES vzhľadom na vývoj vedeckých a technických poznatkov
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 66/401/EHS zo 14. júna 1966 o uvádzaní osiva krmovín na trh (1), a najmä na jej článok 2 ods. 1a a článok 21a,
so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín (2), a najmä na jej článok 2 ods. 1a a článok 21a,
so zreteľom na smernicu Rady 2002/55/ES z 13. júna 2002 o obchodovaní s osivom zelenín (3), a najmä na jej článok 45,
so zreteľom na smernicu Rady 2002/57/ES z 13. júna 2002 o obchodovaní s osivom olejnín a priadnych rastlín (4), a najmä na jej článok 2 ods. 2 a článok 24,
keďže:
(1)
Vzhľadom na vývoj vedeckých poznatkov sa Medzinárodný kód botanickej nomenklatúry (ICBN, International Code of Botanical Nomenclature) zrevidoval v súvislosti s určitými botanickými názvami pestovaných druhov a burín. Podobne sa vyvinuli aj medzinárodné postupy, pokiaľ ide o vedecké názvy určitých organizmov. S cieľom zohľadniť tento vedecký vývoj by sa mali upraviť smernice 66/401/EHS, 66/402/EHS a 2002/57/ES, pokiaľ ide o botanické názvy pestovaných druhov uvedených v článku 1 ods. 2 tejto smernice, v jej článku 2 ods. 2 a článku 4 ods. 2 a burín Agropyron repens (L.) Desv. ex Nevski a Avena ludoviciana (Durieu) Nyman a vedecké názvy: Alternaria spp., Ascochyta linicola, Phoma linicola. Okrem toho sa zistilo, že niektoré taxonomické skupiny rastlín, ktoré sa v minulosti považovali za poddruhy daných druhov, sú samostatnými druhmi. Smernice 66/401/EHS a 66/402/EHS by sa mali zmeniť a doplniť s cieľom zohľadniť tieto nové klasifikácie.
(2)
Podmienky na výrobu osiva, poľnú inšpekciu, odber vzoriek a testovanie stanovené v smerniciach 66/401/EHS, 66/402/EHS, 2002/55/ES a 2002/57/ES sú založené na medzinárodne akceptovaných normách stanovených Medzinárodným združením pre kontrolu osív (ISTA) a Organizáciou pre hospodársku spoluprácu a rozvoj (OECD).
(3)
ISTA zrevidovalo svoje normy, pokiaľ ide o maximálnu hmotnosť dávok osiva Arachis hypogaea L., Glycine max (L.) Merr., Lupinus albus L., Lupinus angustifolius L., Lupinus luteus L., Phaseolus coccineus L., Phaseolus vulgaris L., Pisum sativum L., Sorghum bicolor (L.) Moench, Sorghum bicolor (L.) Moench x S. sudanense (Piper) Stapf, Vicia faba L., Vicia pannonica Crantz, Vicia sativa L., Vicia villosa Roth. V dôsledku toho je vhodné zosúladiť maximálnu hmotnosť dávok osiva stanovenú pre tieto druhy v smerniciach 66/401/EHS, 66/402/EHS, 2002/55/ES a 2002/57/ES s uvedenými medzinárodnými normami.
(4)
Maximálny obsah semien Raphanus raphanistrum L. a Sinapis arvensis L. v osive Galega orientalis Lam. stanovený v smernici 66/401/EHS by sa mal upraviť v súlade s príslušnými normami stanovenými OECD.
(5)
OECD zrevidovala svoje normy, pokiaľ ide o izolačné vzdialenosti pre osivo bavlníkových plodín. V dôsledku toho je vhodné zosúladiť izolačné vzdialenosti pre osivo bavlníkových plodín stanovené v smernici 2002/57/ES s uvedenými medzinárodnými normami.
(6)
Na základe získaných skúseností, najmä v kontexte uplatňovania nariadenia Komisie (ES) č. 217/2006 z 8. februára 2006, ktorým sa ustanovujú pravidlá uplatňovania smerníc Rady 66/401/EHS, 66/402/EHS, 2002/54/ES, 2002/55/ES a 2002/57/ES, pokiaľ ide o povolenie pre členské štáty umožniť dočasné obchodovanie s osivom, ktoré nespĺňa minimálne požiadavky na klíčivosť (5), sa ukázalo, že minimálne percentuálne podiely klíčivosti čistého osiva požadované v smerniciach 66/402/EHS a 2002/55/ES, pokiaľ ide o Avena nuda L., Zea mays L. ako veľmi sladkej kukurice a Hordeum vulgare L. ako jačmeňa nahého, neumožňujú dostatočnú dostupnosť osiva týchto druhov. Vzhľadom na technické poznatky je preto vhodné znížiť požiadavky na minimálnu klíčivosť stanovené v smerniciach 66/402/EHS a 2002/55/ES.
(7)
Vzhľadom na početné zmeny požadované v prílohách II a III k smernici 66/401/EHS, prílohách I, II a III k smernici 66/402/EHS, prílohách II a III k smernici 2002/55/ES a prílohách I, II a III k smernici 2002/57/ES v dôsledku týchto zmien a doplnení je vhodné uvedené prílohy nahradiť.
(8)
Smernice 66/401/EHS, 66/402/EHS, 2002/55/ES a 2002/57/ES by sa preto mali zodpovedajúcim spôsobom zmeniť a doplniť.
(9)
Opatrenia ustanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,
PRIJALA TÚTO SMERNICU:
Článok 1
Zmeny a doplnenia smernice 66/401/EHS
Smernica 66/401/EHS sa mení a dopĺňa takto:
1.
článok 2 ods.1 bod A sa mení a dopĺňa takto:
a)
písmeno a) sa mení a dopĺňa takto:
i)
v názve sa slovo „Gramineae“ nahrádza slovami „Poaceae (Gramineae)“.
ii)
V zázname začínajúcom slovami „Agrostis gigantea“ sa slová „Agrostis gigantea“ nahrádzajú slovami „Agrostis gigantea Roth“.
iii)
V zázname začínajúcom slovami „Arrhenatherum elatius“ sa slová „Arrhenatherum elatius (L.) P. Beauv. ex J. S et K.B Presl.“ nahrádzajú slovami „Arrhenatherum elatius (L.) P. Beauv. ex J. Presl & C. Presl“.
iv)
Po zázname začínajúcom slovami „Festuca arundinacea“ sa vkladá tento záznam:
„Festuca filiformis Pourr. - kostrava vláskovitá.“
v)
V zázname začínajúcom slovami „Festuca pratensis“ sa slová „Festuca pratensis Hudson“ nahrádzajú slovami „Festuca pratensis Huds.“
vi)
Po zázname začínajúcom slovami „Festuca rubra“ sa vkladá tento záznam:
„Festuca trachyphylla (Hack.) Krajina - kostrava ovčia pravá“.
vii)
V zázname začínajúcom slovami „Phleum bertolonii“ sa slová „Phleum bertolonii DC - timotejka“ nahrádzajú slovami „Phleum nodosum L. - timotejka uzlatá“.
viii)
Záznam začínajúci slovami „Festuca spp. x Lolium spp.“ sa nahrádza týmto:
„xFestulolium Asch. & Graebn. - hybridy vzniknuté krížením druhu rodu Festuca s druhom rodu Lolium“.
b)
Písmeno b) sa mení a dopĺňa takto:
i)
v názve sa slovo „Leguminosae“ nahrádza slovami „Fabaceae (Leguminosae)“.
ii)
V zázname začínajúcom slovami „Lupinus angustifolius“ sa slová „Lupinus angustifolius L. - blue lupin“ nahrádzajú slovami „Lupinus angustifolius L. - lupina úzkolistá“.
iii)
V zázname začínajúcom slovami „Medicago x varia“ sa slová „Medicago x varia T. Martyn - lucerna“ nahrádzajú slovami „Medicago x varia T. Martyn - lucerna menlivá“.
2.
Prílohy II a III k smernici 66/401/EHS sa menia a dopĺňajú v súlade s časťou A prílohy k tejto smernici.
Článok 2
Zmeny a doplnenia smernice 66/402/EHS
Smernica 66/402/EHS sa mení a dopĺňa takto:
1.
článok 2 ods. 1 bod A sa mení a dopĺňa takto:
a)
záznam začínajúci slovami „Avena sativa“ sa nahrádza týmito záznamami:
„Avena nuda L. - ovos nahý.
Avena sativa L. (zahŕňa A. byzantina K. Koch) - ovos a červený ovos.
Avena strigosa Schreb. - ovos piesočný“.
b)
Záznam začínajúci slovami „x Triticosecale“ sa nahrádza týmto:
„xTriticosecale Wittm. ex A. Camus - hybridy pochádzajúce z kríženia druhu rodu Triticum a druhu rodu Secale“.
c)
V zázname začínajúcom slovami „Triticum aestivum“ sa slová „Triticum aestivum L. emend. Fiori et Paol.“ nahrádzajú slovami „Triticum aestivum L.“.
d)
V zázname začínajúcom slovami „Sorghum sudanense“ sa slová „Sorghum sudanense (Piper) Stapf.“ nahrádzajú slovami „Sorghum sudanense (Piper) Stapf“.
e)
Záznam pre „Sorghum bicolor (L) Moench × Sorghum sudanense (Piper) Stapf. - hybridy pochádzajúce z kríženia cirku a sudánskej trávy“ sa nahrádza týmto:
„Sorghum bicolor (L.) Moench × Sorghum sudanense (Piper) Stapf - hybridy pochádzajúce z kríženia Sorghum bicolor a Sorghum sudanense“.
2.
Prílohy I, II a III k smernici 66/402/EHS sa menia a dopĺňajú v súlade s časťou B prílohy k tejto smernici.
Článok 3
Zmeny a doplnenia smernice 2002/55/ES
Prílohy II a III k smernici 2002/55/ES sa menia a dopĺňajú v súlade s časťou C prílohy k tejto smernici.
Článok 4
Zmeny a doplnenia smernice 2002/57/ES
Smernica 2002/57/ES sa mení a dopĺňa takto:
1.
článok 2 ods. 1 písm. b) sa mení a dopĺňa takto:
a)
v zázname začínajúcom slovami „Brassica juncea“ sa slová „Brassica juncea (L.) and Czernj and Cosson“ nahrádzajú slovami „Brassica juncea (L.) Czern.“.
b)
V zázname začínajúcom slovami „Brassica nigra“ sa slová „Brassica nigra (L.) Koch“ nahrádzajú slovami „Brassica nigra (L.) W.D.J. Koch“.
c)
Záznam začínajúci slovami „Papaver somniferum“ sa nahrádza týmto:
„Papaver somniferum L. - mak siaty“.
2.
Prílohy I, II a III k smernici 2002/57/EHS sa menia a dopĺňajú v súlade s časťou D prílohy k tejto smernici.
Článok 5
Transpozícia
1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. júna 2010. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
Článok 6
Nadobudnutie účinnosti
Táto smernica nadobúda účinnosť siedmym dňom po jej uverejnení v Úradnom vestníku Európskej únie.
Článok 7
Adresáti
Táto smernica je určená členským štátom.
V Bruseli 26. júna 2009